Når kursen på dit lån er tæt på 100, betyder det, at du får næsten hele det beløb, du låner, udbetalt.Hvis kursen er præcis 100, vil du for hver million, du låner, få hele 1.000.000 kr. i hånden.
Er kursen derimod lavere, f.eks. 95, vil du kun få 950.000 kr. for hver million, du låner. Det medfører et kurstab, som betyder, at du skal låne flere penge for at få det beløb, du har brug for.
Når kursen er tæt på 100, minimerer du dette tab, og du undgår at optage unødvendigt ekstra gæld.